Ακρίτας Καϊδατζής

Ο Ακρίτας Καϊδατζής είναι Έλληνας συνταγματολόγος και δικηγόρος.
Βιογραφία
Γεννήθηκε στις Σέρρες το 1974.  Ακρίτας Καϊδατζής: Ο νέος γενικός γραμματέας της κυβέρνησης, In.gr, 28/08/2018.

Σπουδές
Αποφοίτησε από την Νομική Σχολή του Α.Π.Θ. το 1996.
Ολοκλήρωσε μεταπτυχιακές σπουδές στο Πανεπιστήμιο του Ανόβερου το 1998 και στο Αριστοτέλειο Πανεπιστήμιο Θεσσαλονίκης το 1999.
Υπήρξε επισκέπτης ερευνητής στις Νομικές Σχολές των Πανεπιστημίων της Γλασκώβης (2000) και του Ανόβερου (2001).
Το 2005 αναγόρευθηκε διδάκτωρ Συνταγματικού Δικαίου της Νομικής Σχολής του Α.Π.Θ.. Η διδακτορική του διατριβή εξέτασε τα συνταγματικά όρια και τις δεσμεύσεις των ιδιωτικοποιήσεων.
Το διάστημα 2005-2007 διεξήγαγε μεταδιδακτορική έρευνα στην Νομική Σχολή του Α.Π.Θ., ενώ παράλληλα επιστημονικός συνεργάτης στο Κέντρο Διεθνούς και Ευρωπαϊκού Οικονομικού Δικαίου (2005-2006).
Από το 2008 έως το 2011 υπήρξε ειδικός επιστήμονας στο ΑΣΕΠ.

Πανεπιστημιακή σταδιοδρομία
Εργάστηκε ως επιστημονικός συνεργάτης στο Τμήμα Νομικής του Αριστοτελείου Πανεπιστημίου Θεσσαλονίκης (2001-2003).
Εξελέγη Λέκτορας (2009) και στην συνέχεια Επίκουρος Καθηγητής (2015) στην Νομική Σχολή του Α.Π.Θ., όπου διδάσκει Συνταγματικό Δίκαιο, Πολιτική και Συνταγματική Ιστορία, και Συνταγματικές Ελευθερίες.
Διδάσκει επίσης στο Ελληνικό Ανοικτό Πανεπιστήμιο από το 2008.
Από το 2020 είναι επιστημονικός υπεύθυνος του PopCon Project.

Πολιτική σταδιοδρομία

Στη δεύτερη κυβέρνηση του Αλέξη Τσίπρα χρημάτισε Προϊστάμενος του Νομικού Γραφείου της Γενικής Γραμματείας της Κυβέρνησης (2016-2018)  Διορισμός του Ακρίτα Καϊδατζή ως Προϊσταμένου του Νομικού Γραφείου της Γενικής Γραμματείας της Κυβέρνησης, Υπουργείο Ψηφιακής Διακυβέρνησης, Πρόγραμμα Διαύγεια. και στην συνέχεια Γενικός Γραμματέας της Κυβέρνησης (2018-2019).  Διορισμός του Ακρίτα Καϊδατζή ως Γενικού Γραμματέα της Κυβέρνησης, Υπουργείο Ψηφιακής Διακυβέρνησης, Πρόγραμμα Διαύγεια.

Άλλες δραστηριότητες

Δικηγορεί στη Θεσσαλονίκη.
Είναι επιστημονικός συνεργάτης της επιθεώρησης του Δικηγορικού Συλλόγου Θεσσαλονίκης ‘Αρμενόπουλος’ από το 2012.
Συμμετείχε ως μέλος στις Ειδικές Νομοπαρασκευαστικές Επιτροπές για τις Ανεξάρτητες Αρχές (2016-2018) και για τη Διοικητική Δικαιοσύνη (ν. 4446/2016) (2015-2017).  Βιογραφικό Σημείωμα του Ακρίτα Καϊδατζή στην ιστοσελίδα της ΜΟ.ΔΙ.Π. του Α.Π.Θ.
Έχει διατελέσει μέλος Δ.Σ. του Οργανισμού Αστικών Συγκοινωνιών Θεσσαλονίκης (2017-2019) και του Κρατικού Θεάτρου Βορείου Ελλάδος (2016-2019).
Υπήρξε ακόμη μέλος του Κεντρικού Επιστημονικού Συμβουλίου Φυλακών (Κ.Ε.Σ.Φ.) (2016-2019) και αναπληρωματικό μέλος του Πειθαρχικού Συμβουλίου μελών της ΕΕΤΤ (2016-2017).

Συγγραφικό έργο

Βιβλία

 Συνταγματικοί περιορισμοί των ιδιωτικοποιήσεων, Σάκκουλας, 2006.
 Ο δικαστικός έλεγχος των νόμων στην Ελλάδα (1844-1935), Σάκκουλας, 2016.
 (επιμ. μαζί με τους Γ. Σωτηρέλη, Αλ. Οικονόμου, Π. Δημητρόπουλο), Η πρόκληση μιας νέας ρύθμισης του ραδιοτηλεοπτικού τοπίου, Παπαζήσης, 2019.

Έχει επίσης δημοσιεύσει πλήθος άρθρων σε έγκριτα επιστημονικά περιοδικά.

 Παραπομπές 

Κατηγορία:Έλληνες Γενικοί Γραμματείς της Κυβέρνησης
Κατηγορία:Έλληνες νομικοί
Κατηγορία:Έλληνες δικηγόροι του 21ου αιώνα
Κατηγορία:Έλληνες πανεπιστημιακοί του 21ου αιώνα
Κατηγορία:Συνταγματολόγοι
Κατηγορία:Λαϊκιστικός Συνταγματισμός
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Κατηγορία:Καθηγητές Αριστοτελείου Πανεπιστημίου Θεσσαλονίκης
Κατηγορία:Καθηγητές Νομικής Πανεπιστημίου Θεσσαλονίκης